*A határozati javaslat elfogadásához*

***egyszerű***  *többség szükséges,*

*míg a rendelet-tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*199. számú előterjesztés*

Bátaszék Város Önkormányzata Képviselő-testületének 2018. július 25-én,

16,00 órakor megtartandó **RENDKÍVÜLI** ülésére

*döntés Bátaszék Város Helyi Építési Szabályzatának 2018. évi módosításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Takácsné Gehring Mária aljegyző  **Tárgyalja:**  PG Bizottság: 2018.07.25. |

***Tisztelt Képviselő-testület!***

A Terület- és Településfejlesztési Operatív Program a fenntartható, intelligens és befogadó növekedést célzó, a belső erőforrásokra épülő, gazdaságélénkítő és foglalkoztatás-ösztönző térségi és helyi gazdaságfejlesztés fő eszköze, összhangban a teljes foglalkoztatásra és a munkaalapú társadalomra vonatkozó nemzeti célkitűzéssel. A program kimondja, hogy a támogatott projektek egymásra épülő fejlesztési elemeket foglalnak magukba, melynek fő célja a gazdaságfejlesztési intézkedéseken keresztül megvalósuló munkahelyteremtés.

A fejlesztések által javul a helyi vállalkozások működési környezete, amely középtávon munkahelymegőrzést, illetve -teremtést eredményezhet, és hozzájárul a város-vidék együttműködés erősítéséhez.

Az önkormányzat kizárólagos tulajdonában áll a bátaszéki belterületi 61/21 hrsz. alatt felvett, kivett beépítetlen terület megnevezésű ingatlan, melyen agrárlogisztikai központot kíván létrehozni a fentiekkel összhangban.

Bátaszék Város Önkormányzatának Képviselő-testülete a 111/2018.(III.28.) önkormányzati határozatával (továbbiakban: Határozat) döntött a 61/21 hrsz ingatlan kiemelt fejlesztési területté történő nyilvánításáról.

A Határozattal összhangban

* a módosuló településrendezési eszköz széleskörű társadalmi egyeztetése a partnerségi rendeletben foglaltak szerint lefolytatásra került,
* kikérésre került az érintett államigazgatási szervek véleménye az egyes tervek, illetve programok környezeti vizsgálatáról szóló 2/2005. (I. 11.) Kormányrendelet szerint elkészítendő környezeti vizsgálat szükségességéről,
* a partnerségi egyeztetés lezárását követően kezdeményezésre került a végső szakmai véleményezési szakasz lefolytatása az állami főépítésznél

a tervezett agrárlogisztikai központ térségében a legnagyobb építmény magasság vonatkozásában.

A partnerségi egyeztetésen észrevétel nem merült fel.

Az érintett államigazgatási szervek véleménye szerint környezeti vizsgálat elkészítése nem szükséges.

A végső szakmai véleményezési szakasz lefolytatását követően az állami főépítész a záró szakmai véleménye szerint kifogást nem emel a módosítással szemben, a módosított településrendezési eszközök elfogadását javasolja.

Kérem a tisztelt képviselő-testületet, hogy az előterjesztést tárgyalja meg, továbbá fogadja el az előkészített döntéseket az alábbiak szerint:

1. Határozati javaslat - Bátaszék Város Településrendezési Eszközei 2018. évi módosítása
2. Rendelet tervezet - Helyi Építési Szabályzat módosítása

Mellékletek:

1. Tolna Megyei Állami Főépítész végső szakmai véleménye
2. Településszerkezeti Terv módosítás szöveges és rajzi munkarészei
3. Helyi Építési Szabályzat és szabályozási terv módosítása
4. Hatásvizsgálat

***H a t á r o z a t i j a v a s l a t :***

**Bátaszék Város Településrendezési Eszközei 2018. évi**

**módosításának elfogadására**

Bátaszék Város Önkormányzatának Képviselő-testülete

1. a 112/2018.(III.28.) önkormányzati határozatában foglaltak szerint elkészített Településrendezési Eszközök 2018. évi módosításának (továbbiakban: Módosítás) – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (továbbiakban: Korm. rendelet) 42. § (6) pontja szerinti – írásos, végső szakmai véleményét elfogadja,
2. felkéri a város polgármesterét, hogy a Korm. rendelet 43. § (2) bekezdése szerint 15 napon belül megküldje meg az állami főépítészi hatáskörében eljáró megyei kormányhivatalnak és az eljárásban részt vevő összes államigazgatási szervnek a Módosítást,
3. felkéri a város polgármesterét, hogy az épített környezet alakításáról és védelméről szóló1997. évi LXXVIII. törvény 8. § (4) bekezdése szerint gondoskodjon a Módosítás nyilvánosságáról az önkormányzat honlapján való közzétételéről.

*Határidő*: 2018. augusztus 10.

*Felelős:* Dr. Bozsolik Róbert

(a Módosítás megküldéséért és a közzétételéért)

*Határozatról értesül:* Kokas és Társa Tervező Kft.

Béres István főépítész

Bátaszéki KÖH városüzemeltetési iroda

irattár

4.sz. melléklet

***HATÁSVIZSGÁLAT***

**a helyi építési szabályzatról szóló 10/2004. (VII. 1.) KTR. számú rendelet módosításáról szóló rendelet-tervezethez**

A rendelet megalkotása a képviselő-testület saját döntésén alapul a 111/2018.(III.28.) önkormányzati határozatában foglaltaknak megfelelően.

**Részletes indokolás:**

1. §-hoz: A HÉSZ 8. mellékletében a szabályozási terv módosul az agrárlogisztikai központ megvalósításához kapcsolódóan a Gip-E1 IPARI GAZDASÁGI TERÜLET – EGYÉP IPARI TERÜLET-tel.

2. §-hoz: A HÉSZ 16. melléklete kiegészül a Gip-E1 IPARI GAZDASÁGI TERÜLET- EGYÉB IPARI TERÜLET jellemzőivel.

3. §-hoz: Hatályba léptető rendelkezést tartalmaz. Továbbá a 16. mellékletben hatályon kívül helyező rendelkezéseket tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:**magasabb szintű jogszabályok módosulása indokolja

**A jogalkotás elmaradásának következményei:** a kormányhivatal egyéb felügyeleti eszközzel élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. mellékletében biztosított véleményezési jogkörében eljáró államigazgatási szervek és a településrendezéssel összefüggő partnerségi rendről szóló önkormányzati határozatban felsorolt partnerek, valamint a pénzügyi és gazdasági bizottság véleményének kikérése